**Превентабилне болести и вакцинација у Јужнобанатском округу**

И ове године је ЗЈЗ Панчево спроводио епидемиолошки надзор на терену Јужнобанатског округа (ЈБО) над квалитетом спроведене имунизације у 2016. години, ради одржавања високог обухвата вакцинације у свим вакцинама, без популационих и територијалних разлика и извршена је ревизија 17020 вакциналних картона у 62 вакцинална пункта територије Јужнобанатског округа у којим је спроведен и надзор над хладним ланцем и поступком извођења имунизације, који се може сматрати задовољавајући.

Анализирајући **вакцинама превентабилне болести** у Јужнобанатском округу **Дифтерија** је елиминисана, задњи случај обољења од **Тетануса** новорођенчади забележен је 1974. године и није регистрован ни један случај Тетануса. Познато је да је Јужнобанатски округ тетаногено подручје, а због развијености пољопривреде долази до великог броја повреда. У току 2016. године је било 9592 повреда за 3% повређених више него 2015. године (9277), од тога је 7350 особа примило хумани имуноглобулин, дато је 19474 доза вакцине против тетануса и 4442 лица је ревакцинисано.

**Велики кашаљ** који је све до 2015. године био сведен на појединачна јављања, и у 2015. години имали смо 13 пријављених оболелих, је у 2016. мањи за 62% (5). Овакво смањење броја оболелих од пертусиса се бележи у односу на 2015. години зато што је 2015. године било пријављено три епидемије Пертусиса са 12 оболелих, са територије општине Панчево - Глогоњ, Опово- Сакуле и једна је са територије општин Алибунар-Локве, док 2016. године су то били појединачни случајеви. Број узетог, транспортованог и достављеног материјала са терена референтној лабораторији по типу хитне пријаве било је укупно 10. Лабораторијски су потврђена из серума методом ELISA Bordatella pertussis toxin IgG код 2 оболелих, а 1 из назофарингеалног бриса, Real-time PCR у Институту за јавно здравље Војводине (ИЈЗВ). Једна пријава је достављена, чија је лабораторијска потврда урађена у приватној лабораторији, док је једна клинички потврђена. Троје оболелих је било комплетно вакцинисано и ревакцинисано, један због узраста не вакцинисан и један непознатог вакциналног статуса. Од тога по 20% оболелих припадали су узрасним групама: > 30 година (1); 15-19 година (1) 10-14 година (1), у узрасној групи 7-9 било је (1) и у узрасту 0 година код одојчета старог 1 месеца које је и било хоспитализовано на Дечијем интерном одељењу ОБ Панчево и које и није било могуће вакцинисати.

Захваљујући високом обухвату деце, вакцином против **дечје парализе** од 1962.године није регистрован ниједан случај овог обољења. Од априла 1998.године врши се активни надзор над акутним флакцидним парализама (АФП) и Полиомијелитисом. И током 2016. године учествујемо у националним програмима: одржавање статуса земље без полиомијелитиса који спроводимо кроз надзор над акутном флакцидном парализом (АФП) према методологији СЗО на територији Јужнобанатског округа, као и у елиминацији тетануса новорођенчади, аутохтоних малих богиња, као и превенцији конгениталног рубела синдрома, према методологији СЗО. У 2011. години, 2012. 2012. и 2015. години нисмо имали ни једну сумњу на АФП, у 2014. године смо имали једну пријављену сумњу на АФП која је била негативна, као и 2016. године када смо имали пријављену сумњу на АФП која је стављена под активни надзор и била је негативна.

У Јужнобанатском округу за разлику од 2014. години када је обухват ОПВ вакцином у примо вакцинацији и ревакцинацијама, као и у 2013. години био преко 97.77% , а у 2016. години у примо вакцинацији је 97,84%, у другој години ревакцинација износи 95,80% , у седмој години 97.18% и у 14. години 92,45 за разлику од 2015. године када је обухват у 14. години био 50.13% условљен недостатком ОПВ вакцине, ове године је због неправовремености набавке вакцине као и повећања плана са неимунизованим обвезницима из 2015. године обухват дТ испод 95%.

Од 1995. године до 2013. године у Јужнобанатском округу не региструје се ни један пријављен случај оболења од **морбила**. Како је 12.12.2014. потврђен један случај морбила у Вршцу, одрађен је пооштрен надзор исте године у ДЗ Вршац и Инфективно оделење ОБ Вршац који се спроводио и у 2015. години уз нулто дневно извештавање до краја Маја месеца 2015. године. Због новонастале неповољне епидемиолошке ситуацији по питању морбила у Јужнобанатском округу у 2015. години а у 2016 у Србији, прослеђиване су информације са педложеним мерама Надзорним јединицама домовима здравља ЈБО, ОБ Панчево, ОБ Вршац и Сектору за санитарни надзор и у 2016. години. Увидом у протоколе утврђено је да није регистровано пропуштање случајева сумње на морбиле а да исти нису пријављени-препознати у здравственом систему. Као ни 2015. и 2016. године није било пријављених оболелих од морбила. У 2016. години један брис је узет, транспортованог и достављен материјал са терена референтној лабораторији Торлак по типу хитне пријаве са резултатом:- Real-Time PCR негативни, за разлику од 2015. године када је било укупно 4 узорака за морбиле (3 бриса и 1 серум) који су били Real-Time PCR негативни.

У 2015. години нема пријава **Рубеле** као ни у петогодишњем посматраном периоду (0).

Док је у 2014. години био пријављен један поствакцинални **Паротитис** у 2015. години имали смо пријаву једног оболелог који је уредно вакцинисан а 2016. године немамо пријаве оболелих, петогодишњи просек је 1.80.

За разлику од 2015. године, када је било 6 пријава болести од **акутног вирусни хепатитиса** у 2016. години пријављена је двоструко мање (3) и на петогодишњем је просеку (6,60). Од акутног ВХБ у 2016. години из добне групи преко 60 година из општине Панчево пријављен је један смртни исход, Мт је 0,34 што је испод петогодишњег просека (0.07). **Хронични Хепатитиса Б** у 2016. години заступљен је са 6 пријављених што је за три пријвљених мање у односу на 2015. годину (9) и инциденцијом 2,04, што је испод петогодишњег просека посматрања (2.62). Као и 2012, 2014. и 2015. године када није било смртних исхода у овој групи заразних болести, и 2016. године није пријављен ни један умрли од хроничног ВХБ, петогодишњи просек Мт је 0,20. Посматрајући вакцинални статус оболелих, од 9 оболелих, свих деветоро није вакцинисано. У задњем месецу трудноће у 2016. години тестирано је 33,87% трудница (724: 2137 ) на ХБсАг, за 22,60% мање тестираних трудница него 2015. године и од тога 2 теста су била ХБсАг позитивна док је 2015 било 11 позитивних тестова. У 2016. години на територији Јужнобанатског округа по Експозицији за цео округ 554 особа је комплетно вакцинисано против вирусног хепатитиса Б, што је 61% више у односу на 2015. годину (338).

Посматрајући обухват вакцинације на територији Јужнобанатског округа у 2016. години изгледа овако: ОПВ/ДТаП-ИПВХиБ вакцинација 97.84%, ревакцинација у 2. години 95.80% у 7. години 97.18%, у 14. години 92.45%; Ако посматрамо правовременост вакцинацијом ОПВ вакцином деце рођене 2015. године која су вакцинисана унутар првих шест месеци она за општину Панчево износи 78,62% а у општини Ковин 69.06% што се тумачи неблаговременом дистрибуцијом ОПВ вакцине у 2015. години. ДТП/ДТаП-ИПВ-ХиБ вакцинација 97.83%, ревакцинација у 2. години 94.53% , у 7. години ДТ 98.81%, 14. години дТ 92.25%; Услед не правовремене дистрибуције ревакцинација дТ вакцином у 14. години је испод 95%. Обухват примовакцинације ММР-вакцинација је 94.97%, ММР-ревакцинација у 7. години обухват је 98.33%. ММР-ревакцинација у 12. години од 2011. године нема. Обухват ММР вакцином испод 95% уследио је због одбијања родитеља да вакцинишу децу и пријаве санитарној инспекцији 2,37% (59 неимунизована обвезника). Ако посматрамо правовременост вакцинацијом ММР деце рођене 2014. године и вакцинисана са навршених 12-15 месеци она за општину Панчево износи 63,10% а у општини ковин 66,06%. Од 2005. године је почела вакцинација против ВХБ, као обавезна по календару имунизације. У 2016. години обухват је у првој години био 98.08%, а у 12. години са три дозе износи 89,86 за разлику од претходне године када је износио 93.37%, разлог паду обухвата комплетно вакцинисаних обвезника јесте акутна болест у ДЗ Панчево (168), ДЗ Бела Црква (17) и Пландиште петоро деце-због малог броја деце обухват је приказан ниским процентом 77,42 (5). За разлику од 2015. години када смо имали две пријаве оболења изазваних Хаемофилусом инфллуенце тип б, ове године немамо ни једну пријаву, а инциденција петогодишњег просек је 0,27. Обухват вакцинације износи 97.82%.

Ове године пријављено је 29 оболелих од ТБЦ са Ин -9,87 што је 11% већа у односу на 2015. годину (Ин-8,85) и испод петогодишњег просека посматрање (Ин – 15,01). У 2016. години као ни 2015., 2014, 2012. године није било пријава умрлих од ТБЦ, за разлику од 2013 године када је било 4 пријава смртних исхода. Обухват БЦГ вакцинацијом је ове године био 99.09%.

У 2016. години одрађена је имунизација против **грипа** и укупно је вакцинисано 9588 лица, 61% према узрасту припада старијим од 65> година. Ако посматрамо по клиничким индикацијама 17,66% је имунизованих, док је процентуални број имунизованих по епидемиолошким индикацијама старији од 65 година 57,66%, у здравственим установама19,26%, установе социјалне заштите 4,14%, геронтолошки центри 1,01% и јавне службе 0,25%. Укупно је у 2016. години узета 23 узорка бриса гуше и носа, од тога 19 је достављено ИЈЗ Војводине и 4 узорака на Институт за вирусологију Торлак. У 17 узорака је потврђен вирус грипа и то за сезону 2015/16 А Х1 код једног пацијента, а за сезону праћења грипа 2016/17 А (Х3) вирус инфлуенце, рађено Real-time PCR методом код 16 пацијента.